OpenLLM-France/wikimedia huggingface dataset:
# Efedrina

Efedrina adrenalinaren antz handia duen droga da, C$_{10}$H$_{15}$NO formula kimikoduna. Orain dela 5.000 urte baino lehenagotik Txinan erabiltzen zen landare batetik lortu zen lehenengo aldiz. Adrenalinaren ondorio berberak ditu, baina denbora luzeagoz irauten du haren aldean. Gatzak odolaren zirkulazioa bizkortzeko erabiltzen dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q219626
* Multimedia: L-Ephedrine / Q219626
# Efail Isaf

Efail Isaf, Galesko udalerri bat da, Rhondda Cynon Taf konderrian.

## Kanpo estekak

* Datuak: Q5347183
* Multimedia: Efail Isaf / Q5347183
# Efailnewydd

Efailnewydd Galesko ipar-mendebaldeko Gwynedd eskualdean dagoen herri txiki bat da. Pwllheli udalerritik Nefyn norabidean 2 kilometro ipar-mendebalderantz dago.

## Kanpo estekak

* Efailnewydd eta inguruetako argazkiak (Ingelesez)
* Datuak: Q990159
* Multimedia: Efailnewydd / Q990159
# Efebifobia

Efebifobia gazteenganako beldurra da. Hasiera batean, "nerabeekiko beldurra edo higuina" izenarekin sortu zen, baina gaur egun fenomenoa "gazteen karakterizazio ez-zehatza, gehiegizkoa eta sentsazionalista" bezala hartzen da mundu osoko hainbat lekutan. Gazteei beldurrari buruzko ikerketak soziologiaren esparruan egiten dira, eta gazteei buruzko azterketen eremuan. Pedofobiatik bereizten da, nerabeengan zentratuago dagoelako haurrengan baino.

## Erreferentziak

* ↑ Hoffman, John. (2001). «A Relational View of Sovereignty» Gender and Sovereignty (Palgrave Macmillan UK): 185–208. ISBN 978-1-349-41254-9. (Noiz kontsultatua: 2020-07-21).

## Kanpo estekak

* Datuak: Q2076315
# Efebo

Antzinako Grezian, efebo (latinez: ephēbus; antzinako grezieraz: ἔφηβος, "nerabe") gaztea edo nerabea izan zen. Atenasko 18 eta 20 urte bitarteko gazteei esaten zitzaien antzina nahiz eta Greziako beste hirietan 15 eta 18 urte bitartekoei esan. Hauek efebeiaz eskolatzen zituzten, orduko soldadutza zena. Hedaduraz, eskulturagintzan, greziar gazte biluzien eskulturak izendatzeko erabiltzen dute hitza.

## Erreferentziak

* ↑ Lur entziklopedietatik hartua.
* ↑ Caritón de Afrodisias/ Jenofonte de Efeso. (1979). Julia Mendoza ed. Quéreas y Calírroe/ Efesíacas. Fragmentos novelescos. Madril: Gredos, 235 or. ISBN 978-84-249-3520-7..

## Kanpo estekak

* Datuak: Q546690
* Multimedia: Ephebes / Q546690
# Efektu bereziak

Efektu bereziak telebistan edo zineman bizitza errealean gertatu ezin diren edo filmatu ezin diren giro, pertsonaia edo errealitateak sortzeko erabiltzen diren teknika eta elementu multzo bat dira. Ikuskizunen munduan ere erabiltzen dira: ikuskizungintza, ilusionismoa, antzerkia, opera, kontzertuak. Adibidez, izarrarteko bidaia bat edo gizaki bat gizotso bihurtzeko erabiltzen dituzte. Efektu bereziak existitzen ez diren objektuak edo izakiak irudikatzeko erabil daitezke, adibidez, herensuge bat, baina gehienetan efektu hori bitarteko arrunten bidez lortzea garestiegia edo arriskutsuegia denean erabiltzen dute. Adibidez, seguruagoa eta merkeagoa izan daiteke eskala txikiko maketa baten leherketa filmatzea, benetako leherketa bat giza eskalan filmatzea baino, aktoreek eta filmaketa-taldeak hiltzeko edo zauritzeko arriskua izan baitezakete. Halaber, zineman, efektu bereziak ere erabiltzen dituzte, aldez aurretik ohiko baliabideekin filmatutako elementu errealak hobetzeko. Hori egiteko, elementuak plano batean sartu edo atera daitezke, edo filmatzeko unean zeuden objektuak hobetu. Askotan, hainbat teknika erabiltzen dira plano edo eszena berean nahi den efektua lortzeko, eta askotan efektu bereziak «ikusezinak» dira, hau da, ikuslea ez da konturatzen ikusten ari den irudia edo sekuentzia benetan efektu berezia dela. Horren adibide dira film historikoen dekoratuak, non arkitektura eta inguruak efektu berezien bidez birsortzen dituzten.

## Erreferentziak

* ↑ Euskalterm: [Norbere Irudia, Ile-apaindegiak eta Estetika Hiztegia] [2009]
* ↑ (Gaztelaniaz) Definición de Efectos Especiales. in: Definición ABC..

## Kanpo estekak

* Datuak: Q381243
* Multimedia: Special effects / Q381243
# Efecto mariposa (musika taldea)

Efecto mariposa 2001. urtean Málagan sorturiko pop rock talde espainiarra da. Susana Alva da taldeko abeslaria.

## Ibilbidea

Susana Alva (ahotsa eta gitarra), Frasco G. Ridgway (baxua), Alfredo Baón (bateria) eta Raúl Osuna (teklatua) izan ziren taldea soru zutenak. 2001. urtean bertan atera zuten aurreneko diskoa, taldearen izen bera daramana. 2003an Metamorfosis atera zuten eta pop musikari indar handiagoa eman zioten gitarra elektrikoen bidez. Bigarren disko hau rockeroagoa da. 2004n diskoa berriz editatu zuten, oraingoan lau abesti gehituz. Horregatik jarri zioten Metamorfosis II izena.
2005ean Complejidad diskoa atera zuten. Bertako "No me crees" singlea irrati nagusietako lehenengo postura iritsi zen. Bideoklipa izan zen bereziki arrakastatsua, Danza invisible taldeko Javier Ojeda abeslariarekin grabatu zutena. Arrakasta honi jarraiki 2007an zuzeneko disko bat atera zuten, Vivo en vivo izena zuena.
2009an bosgarren diskoa atera zuen taldeak, 40:04. "Por quererte" abestiarekin berriz iritsi ziren zerrendetako lehen postura. Urte hartako 40 Principales sarietan Espainiako urteko abesti onena aukeratu zuten.
Susana Alvaren haurdunaldiak etenaldi bat eragin zuen taldean eta bost urte pasa behar izan ziren hurrengo diskoa ateratzeko. 2018an atera dute orain arteko azken diskoa, Vuela izena duena.

## Diskografia
### Estudioko diskoak

* Efecto Mariposa (2001)
* Metamorfosis (2003)
* Metamorfosis II (2004)
* Complejidad (2005)
* 40:04 (2009)
* Comienzo (2014)
* Vuela (2018)

### Zuzenekoa

* Vivo en vivo (2007)

## Erreferentziak

* ↑ (Gaztelaniaz) «Susana Alva: «Toda la música que hacemos es para emocionarnos junto al público en los directos»» Canarias7 2022-07-22 (Noiz kontsultatua: 2023-04-27).
* ↑ (Gaztelaniaz) «Efecto Mariposa fechas de gira 2023 2024. Efecto Mariposa entradas y conciertos» TomaTicket (Noiz kontsultatua: 2023-04-27).
* ↑ (Gaztelaniaz) LOS40. «Efecto Mariposa» LOS40 (Noiz kontsultatua: 2023-04-27).
* ↑ Villaverde, Guillermo. (2015-11-13). «Corazón de Canción: Efecto Mariposa - No Me Crees (letra en español)» Corazón de Canción (Noiz kontsultatua: 2023-04-27).

## Kanpo estekak

* (Gaztelaniaz) Efecto mariposa taldearen webgune ofiziala
* Datuak: Q5102407
# Efektuaren tamaina

Estatistikan, efektuaren tamaina datu-multzoen arteko diferentziaren edo aldagai estatistikoen arteko erlazio estatistikoaren magnitudea da, hainbat estatistikoren bitartez neur daitekeena. Oro har, soilik lagin-aldakortasunaren eta lagin-tamainaren menpean dagoen adierazgarritasun kontzeptutik bereizten da, horrekin lotura izan arren; hain zuzen, zabalagotzat hartzen da efektuaren tamaina kontzeptua. Adibidez, badira efektu handiak, lagin-tamaina txikiekin izateagatik, estatistikoki adierazgarriak ez direnak, baina bai ordea substantiboki, interesgarriak izan daitezkeelako edo ikerketa zabalago baten beharra adieraz dezaketelako; halaber, badira efektu txikiak (mutil eta neska ikasleen arteko diferentzia oso txikiak) estatistikoki adierazgarriak direnak aldi berean, lagin-tamaina handiekin jaso direlako.

## Erreferentziak

* ↑ (Ingelesez) Effect Size Estimates: Current Use, Calculations, and Interpretation. .
* ↑ (Ingelesez) On Effect Size. .
* ↑ (Ingelesez) The Other Half of the Story: Effect Size Analysis in Quantitative Research. .
* ↑ (Ingelesez) How to Estimate and Interpret Various Effect Sizes. .

## Kanpo estekak

* Datuak: Q1287978
# Diodoro Kronos

Diodoro Kronos (antzinako grezieraz: Διόδωρος Κρόνος, Iasos, Karia, ? - K.a. 284) greziar filosofoa izan zen, Megarako eskolakoa. Antzinateko dialektikorik handienetakoa izan zen. Mugimenduaren ezintasuna frogatzen saiatu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/5/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Dorandi, Tiziano. (1999). 2: Chronology. in: The Cambridge History of Hellenistic Philosophy. Cambridge, 52 or..
* Datuak: Q715478
# Diofanto Alexandriakoa

Diofanto Alexandriakoa (antzinako grezieraz: Διόφαντος ὁ Ἀλεξανδρεύς, Dióphantos ho Alexandreús), matematikari grekoa, Alexandriako eskolakoa, 200/214aren inguruan jaio zen eta 284/298aren inguruan zendu zen. Arithmetica du obra nagusia; bertan, lehen mailako ekuazioei buruzko teoria bat eta bigarren mailako ekuazioei emandako soluziobide bat azaldu zituen. "Aljebra modernoaren aitzindaria" izan zen.

## Bizitza

Alexandrian jaio zen, ezer gutxi dakigu bere bizitzaz zendu zen adina izan ezik, greziar antologian gordetako asmakizun eran idatzitako epitafio honi esker.
| « | Bidaiari! Hemen datza Diofantoren gorpua, eta zenbakiek frogatuko dute zeinen luzea izan zen haren bizitza, zeinaren seirena haurtzaroa izan zen; gaztaroa hamabirena; ezkonbizitza antzuak zazpirena bete zuen; beste bost urte pasa ondoren bere lehen semea izan zuen; hura aitaren adin osoaren erdia zuenean hil zen; lau urte geroago gertatu zen Diofantoren heriotza. | » |
Epitafio hori egia bada, zenbat urtez bizi izan zen Diofanto?
    ${\frac {x}{6}}+{\frac {x}{12}}+{\frac {x}{7}}+5+{\frac {x}{2}}+4=x$, non x Diofantoren adina den.
Horren arabera, Diofanto 84 urte zituela hil zen.
* Datuak: Q178217
* Multimedia: Diophantus / Q178217
# Diodoto Trifon

Diodoto Trifon (antzinako grezieraz: Διόδοτος Τρύφων) Seleukotar dinastiakoa, Siriako errege izan zen k.a. 142 eta k.a. 138 bitartean.
Armadako jeneral bezala, Alexandro Balasen seme adingabea zen Antioko VI.a Dionisoren aldarrikapenaren alde egin zuen, baina k.a. 142. urtean kargutik kendu eta Zelesirian boterea eskuratu zuen, non Demetrio II.a Nikator juduei ematen zien tratu zapaltzaileagatik arerio asko zituen.
Seleukotar domeinuen barne egoera aztoratua zen, eta Diodoto hain zegoen aliatuak irabazteko irrikaz, ezen k.a. 143an Judean asmondar gobernadorea bere laguntzaren truke berrezarri baitzuen. Hitzarmenari leial, armada judu batzuk Diodotoren etsai Demetrioren aurka joan ziren. Hala ere, Jonatan Makabearra apaiz gorenaren indarrak hain ausart jokatu zuten, non harrapatu eta exekutatu egin baitzuten.
Eraso honen ondorioz, Diodoto beldur zen juduek independentzia lortuko ote zuten, eta Jonatanen aurka konspiratzen hasi zen. Ptolemaidara eskolta txiki batekin erakarri eta bahitu egin zuen. Azkenean, exekutatu eta Judea inbaditu zuen, baina inbasio horrek eguraldiaren ondorioz, edo sarbideak blokeatu zituzten tropa juduen ondorioz, porrot egin zuen.
Diodotok huts egin zuen juduak kikiltzeko ahaleginetan, eta Simon Makabearra Jonatanen anaiaren agindupean utzi behar izan zuen eskualdea, 100 talentuko zerga kobratzearekin konformatu behar izan zuelarik. Azkenik, Antioko VII.a Evergetesek Antiokian eraso eta garaitu zuen, eta Diodotok bere buruaz beste egin zuen.

## Erreferentziak

* ↑ 1 M 11:39
* ↑ 1 M 1:39-53
* ↑ Flavio Josefo, AJ 13.203-218

## Kanpo estekak

* Datuak: Q297651
* Multimedia: Diodotus Tryphon / Q297651
# Diogenes

Diogenes greziar gizon izen propioak hainbat esanahi ditu. Pertsonaia hauen izena da:
* Diogenes Apoloniakoa, filosofo presokratikoa;
* Diogenes Sinopekoa, filosofo zinikoa;
* Diogenes Laerzio, III. mendeko biografoa, filosofo grekoen biiztzak bildu zituena;
* Diogenes Babiloniakoa, K.a. II. mendeko filosofo estoikoa.
Gainera, esanahi hauek ere baditu:
# Diodontidae

Diodontidae arrain tetraodontiformeen familia da, Atlantikoko, Indiako eta Ozeano Bareko itsaso epel eta tropikaletan bizi dena.

## Genero eta espezieak

FishBaseren arabera, familiak egun 18 espezie ditu, 7 generotan banaturik:
* Allomycterus
** Allomycterus pilatus (Whitley, 1931)
** Allomycterus whiteleyi (Phillipps, 1932)
* Chilomycterus
** Chilomycterus affinis (Günther, 1870)
** Chilomycterus antennatus (Cuvier, 1816)
** 'Chilomycterus antillarum (Jordan eta Rutter, 1897)
** Chilomycterus atringa (Linnaeus, 1758)
** Chilomycterus geometricus (Bloch eta Schneider, 1801)
** Chilomycterus reticulatus (Linnaeus, 1758)
** Chilomycterus schoepfii (Walbaum, 1792)
** Chilomycterus spinosus mauretanicus (Le Danois, 1954)
** Chilomycterus spinosus spinosus (Linnaeus, 1758)
* Cyclichthys
** Cyclichthys hardenbergi (de Beaufort, 1939)
** Cyclichthys orbicularis (Bloch, 1785)
** Cyclichthys spilostylus (Leis eta Randall, 1982)
* Dicotylichthys
** Dicotylichthys punctulatus (Kaup, 1855)
* Diodon
** Diodon eydouxii (Brisout de Barneville, 1846)
** Diodon holocanthus (Linnaeus, 1758)
** Diodon hystrix (Linnaeus, 1758)
** Diodon liturosus (Shaw, 1804)
** Diodon nicthemerus (Cuvier, 1818)
* Lophodiodon
** Lophodiodon calori (Bianconi, 1854)
* Tragulichthys
** Tragulichthys jaculiferus (Cuvier, 1818)

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org

## Kanpo estekak

* Datuak: Q329334
* Multimedia: Diodontidae / Q329334
* Espezieak: Diodontidae
# Diogenes Apoloniakoa

Diogenes Apoloniakoa (antzinako grezieraz: Διογένης ὁ Ἀπολλωνιάτης) K.a. V. mendeko filosofo presokratiko bat da. Ez dago garbi Kretako edo Frigiako Apolonia hirian jaio zen. Edonola ere, tradizio filosofiko batek Anaximenesen ikasle eta Anaxagorasen garaikidea izan zela dio. Lehenengo filosofo enpirikotzat jo ohi da, biologian egin zituen teoriak behaketaz frogatzen saiatu baitzen. Filosofian ezaguna da, Anaximenes bezala, airea arkhe edo printzipiotzat hartzeagatik. Aldi berean, Anaximandroren apeiron delakoa bezalaxe, aireak gauzak sortu ahal izateko halako adimena izan behar zuela adierazi zuen.
# Dorothy Manley

Dorothy Manley (Londres, 1927ko apirilaren 29a - ibidem, 2021eko urriaren 31) ingeles atleta izan zen.
Zilarrezko domina irabazi zuen 1948ko Udako Olinpiar Jokoetan 100 metroko lasterketan.

## Erreferentziak

* ↑ Dorothy Manley
* Datuak: Q451325
* Multimedia: Dorothy Manley / Q451325
# Dorothy Lamour

Dorothy Lamour (New Orleans, 1914ko abenduaren 10a - Los Angeles, Kalifornia, 1996ko irailaren 22a). Mary Leta Dorothy Slaton zuen ponteko izena. Umea artean, ama banandu eta Lambour zeritzon gizona hartu zuen bigarren senartzat: hortik gerora erabiliko zuen deituraren jatorria, frantsesezko 'maitasuna' adierarekin ere jolasa eginda. Ikasketetarako eskasa, edozelako lanetan aritu zen (igogailuzaina, publizitate iragarle, abeslari) harik eta zinemako magnate Louis B. Mayerrek kabaret batean topatu zuen arte eta Paramount Pictures etxearekin kontratua sinarazi 1935ean. Hasieran sex-symboltzat hartu bazuten ere, komediarako ere dohaiak bazituen. 1940tik aurrera Bing Crosby eta Bob Hoperekin hainbat komediatan jardun zuen, gerra ostean harrera ona izan zutenak: Road to... saileko filmak ziren, antzeko istorioek gorpuztuak eta helmuga berezi eta exotikoetan kokatuak. Baina tartean ere badira film onak: The Hurricane (1937), Spawn of the North (1938), Disputed Passage (1939), Beyond the Blue Horizon (1942), My Favorite Brunette (1947), The Greatest Show on Earth (1952). William Holden, Tyrone Power, Ray Milland, Henry Fonda, Jack Benny, George Raft, edo Fred MacMurray izan zituen aktore lagun. AEBetako komunistak etengabe jazarri zituen FBIko zuzendari izan zen John Edgar Hooverrekin maitasun kontuetan ibili zela dio hainbatek.

## Filmografia

| Footlight Parade (1933) College Holiday (1936) The Jungle Princess (1936) Swing High, Swing Low (1937) The Last Train from Madrid (1937) High, Wide, and Handsome (1937) The Hurricane (1937) Thrill of a Lifetime (1937) The Big Broadcast of 1938 (1938) Her Jungle Love (1938) Tropic Holiday (1938) Spawn of the North (1938) St. Louis Blues (1939) Man About Town (1939) Disputed Passage (1939) Road to Singapore (1940) Johnny Apollo (1940) Typhoon (1940) Moon Over Burma (1940) Chad Hanna (1940) Road to Zanzibar (1941) Caught in the Draft (1941) Aloma of the South Seas (1941) The Fleet's In (1942) Beyond the Blue Horizon (1942) Road to Morocco (1942) Star Spangled Rhythm (1942) They Got Me Covered (1943) | Dixie (1943) Riding High (1943) And the Angels Sing (1944) Rainbow Island (1944) A Medal for Benny (1945) Duffy's Tavern (1945) Masquerade in Mexico (1945) Road to Utopia (1946) My Favorite Brunette (1947) Variety Girl (1947) Wild Harvest (1947) Road to Rio (1947) On Our Merry Way (1948) Lulu Belle (1948) The Girl from Manhattan (1948) The Lucky Stiff (1949) Slightly French (1949) Manhandled (1949) Here Comes the Groom (1951) (cameo) The Greatest Show on Earth (1952) Road to Bali (1952) The Road to Hong Kong (1962) (cameo) Donovan's Reef (1963) Pajama Party (1964) The Phynx (1970) Won Ton Ton, the Dog Who Saved Hollywood (1976) (cameo) Creepshow 2 (1987) |

## Kanpo estekak

* Dorothy Lamourren argazkiak
* Datuak: Q166420
* Multimedia: Dorothy Lamour / Q166420
# Eleutherodactylidae

Eleutherodactylidae Anura ordenako familia da, iparraldeko Hego Amerikan, Kariben eta hegoaldeko Ipar Amerikan jatorria duena.

## Azpifamilia eta generoak

* Eleutherodactylinae Lutz, 1954 (197 espezie)
** Diasporus Hedges, Duellman, and Heinicke, 2008
** Eleutherodactylus Duméril and Bibron, 1841
* Phyzelaphryninae Hedges, Duellman, and Heinicke, 2008 (9 espezie)
** Adelophryne Hoogmoed and Lescure, 1984
** Phyzelaphryne Heyer, 1977

## Kanpo estekak

* Datuak: Q55467
* Multimedia: Eleutherodactylidae / Q55467
* Espezieak: Eleutherodactylidae
# Eleuthera uhartea

Eleuthera uhartea (ingelesez: Eleuthera Island Bahamak uhartetako uhartea eta barruti administratiboa da. Estatubatuetarrentzat helburu turistiko ezaguna da. "Eleuthera" izena grezieratik dator, ελεύθερος (eleutheros), eta "Aske" esan nahi du.

## Historia

Hipotesi batzuen arabera uharte hau izan zen Cristóbal Colónek bere bidaian aurkitu zuen Amerikako lehenengo lurra. Jatorrizko biztanleak Taínoak eta Arawakak ziren. Espainiarrek esklabuak gisa uhartetik La Española uhartera eraman zituzten; gehienak 1550erako hil ziren. Pentsatzen da urte batzuetan uhartea despopulaturik egon zela. 1648an Bermuda uhartetik erromes puritanoak heldu ziren eta haiek eman zioten egungo izena.
XX. mendearen erdialdean uharteak inbertsio handiak jaso zituen, batez ere Ameriketako Estatu Batuetatik. Inbertsio horiek turismoa indartzeko erabili ziren eta hori da artxipelagoaren aktibitate ekonomiko nagusia.

## Geografia

Eleuthera uharteak Bahamak artxipelagoren iparrekialdean dago, Nassautik 80 kilometrotara. Itxuraz luzea eta estua da. 8 000 biztanle ditu (2000.urteko zentsoa) eta bere hedadura 580 kilometro karratukoa da.

## Ezaugarriak

Oso leku turistikoa da. Uhartera ailegatzeko abioia dago, hiru aireportuekin: North Eleuthera Airport, Governor's Harbour Airport eta Rock Sound Airport.

## Erreferentziak

* ↑ The Story of The Bahamas, Paul Albury (Macmillan Caribbean, London, 1975) ISBN 0-333-17132-2

## Kanpo estekak

* (Ingelesez):Webgune ofiziala.
* Datuak: Q1141700
* Multimedia: Eleuthera Island / Q1141700
# Downtown Brooklyn

Downtown Brooklyn, AEBetako New York hiriko auzo bat da, Brooklyn barrutian. 2010eko erroldaren arabera 7.053 biztanle zituen.
New York hiriko hirugarren finantza eremua da
* Datuak: Q2900913
* Multimedia: Downtown Brooklyn / Q2900913
# Doyen Brus (Bordeleko tranbia)

Doyen Brus Bordeleko tranbiaren geltoki bat da, Peçac udalerrian dago.

## Kokapena

B linea (Bordeleko tranbia) :
* Datuak: Q7604234
* Multimedia: Doyen Brus tram stop / Q7604234
# Dows (Iowa)

Dows Iowako hiri bat da. Franklin konderrian kokatua dago. 2010ean 538 biztanle zituen, 1,99 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q1933602
* Multimedia: Dows, Iowa / Q1933602
# Downtown (Seattle)

Downtown, AEBetako Seattle hiriko finantza auzo bat da, Washington estatuan.
* Datuak: Q745358
* Multimedia: Downtown, Seattle, Washington / Q745358
# Dowra

Dowra (irlanderaz An Damhshraith) Irlandako udalerri bat da, Cavan konderria eta Leitrim konderriaren artean banatua dagoena. 2006ko erroldaren arabera 540 biztanle zituen.

## Kanpo estekak

* Datuak: Q401092
* Multimedia: Dowra / Q401092
# Doxografia

Doxografia, grekerazko δόξα (doxa) - "iritzia" eta γράφειν (grafein)- "idatzi, irudikatu" hitzetatik antzinako pentsalari, filosofo eta zientzialarien bizitza, lan eta iritzien aipamena eta bilduma egiten dituen historialariaren jarduera eta lana da. Doxografiak pentsalarien lana aurkeztu soilik egiten du, luzeago edo laburrago, haien iritziak (grekeraz, doxa edo dogmata; latinez, opiniones) eta doktrinak (grekeraz, areskonta; latinez, placita) analitikoki edo sakontasunez aztertu gabe. Hala ere, iraganean idatzitako doxografiak iturri garrantzitsuak dira antzinako pentsamenduaren berri izateko, pentsalari klasikoen lan idatzi gehienak galdu egin direlako. Hermann Alexander Diels historialariak sortu zuen doxografia neologismoa Doxographi Graeci (Berlin, 1879) liburuan.

## Doxografia ezagunak

* Diogenes Laerzioren Filosofoen bizitzak;
* Teofrastoren De sensibus

## Kanpo estekak

* (Gaztelaniaz) Panorama de la historiografía antigua, www.filosofia.org webgunean.
* (Ingelesez) Doxography of Ancient Philosophy, Stanford Encyclopedia of Philosophy webgunean.
* Datuak: Q1253496

## Bibliografia osagarria

* (Ingelesez) Baltuseen, Han: THE PRESOCRATICS IN THE DOXOGRAPHICAL TRADITION. SOURCES, CONTROVERSIES, AND CURRENT RESEARCH.
# Dowth

Dowth izenekoa Irlandako Meatheko konderrian, Boyne ibaiaren ertzean dagoen Brú na Bóinne aztarnategi arkeologikoa osatzen duten hiru multzoetako bat da. Besteak Knowth eta Newgrange dira.
Tumulu nagusia tamaina handikoa da, Newgrangekoaren antzerakoa.
Aztarnategia kontserbazio egoera txarrean dago, eta, beraz, publikoarentzako itxita dago.

## Kanpo estekak

* Datuak: Q1253443
* Multimedia: Dowth / Q1253443